Til den hardcore software / Fil ekspert! - Software - Tweak.dk\nfredag, 22. januar 2010, 19:05\nJeg sidder inde med et mindre problem. Jeg siddet og spiller et spil online og nu syntes jeg det er på tide at lave en såkaldt "config". Problemet ligger så bare i at i mappen er filerne gemt under navnet ".inix-fil". Jeg har forsøgt at google mig frem og tilbage til hvordan denne type files åbnes, men jeg kan slet ikke finde en brik om det.\nJeg har uploadet en af de filer som jeg utrolig gerne vil kunne rette i, for at kunne lave denne config.\nJeg håber utrolig meget at der sidder en/måske flere person(er) som har viden nok til at kunne knække denne tråd.\nPs. Beklager evt stavefejl m.m\nlørdag, 23. januar 2010, 09:53\nHvilket spil er det? Det kunne meget vel være noget data der ikke står i klartekst-format, så det kommer formentligt an på hvilket spil der er tale om, om udviklerne/andre har lavet en editor til de filer.. Ellers tror jeg du må spille spillet som det er\nlørdag, 23. januar 2010, 10:23\nSpillet hedder A.v.A (Alliance of Valiant Arms).\nNu skal det lige siges at jeg har prøvet at ændre filen over til notepad så jeg kunne åbne den, men så er det bare tegn der kommer frem.\nDer må være en måde man kan rette i de filer og jeg håber virkelig en af jer herinde kan knække måde.\nlørdag, 23. januar 2010, 10:39\nDet letteste ville nok bare være at finde nogle snydekoder til spillet..\nlørdag, 23. januar 2010, 11:35\nJeg gider ikke snyde i spil. Det latterligt at gøre og kun små retards som bruger disse metoder. Ægte spiller bygger en cfg op.\nHåber der er andre herinde som kan finde ud af at tyde denne fil/åbne den så den kan rettes.\nlørdag, 23. januar 2010, 11:47\nGider ikke snyde i et spil??\nAt rette i en CFG kan også være at snyde, der er nok en grund til filen ikke står i plain text,\nKan være at der er nogle indstillinger som gør at du kan alt muligt i denne CFG\nHvis spil producenten var ligeglad med at du lavede om i normale CFG instillinger havde de nok ikke "krypteret" filen.\nlørdag, 23. januar 2010, 13:40\nDet er ikke snyd at rette i en CFG. Har taget kontakten til ESL (ESL.eu) hvor vi pt. er nr 1. Og de har sagt at alt hvad angår grafik - binds kan jeg frit ændre i.\nSpillet kommer oprindeligt fra Korea og er nu blevet lanceret i USA.\nSå jeg har skam tjekket op på min del hvad angår dette. Så har ikke brug for vide hvad der er snyd eller ej.\nSKIV KUN hvis I har en idé løsning på hvordan jeg åbner disse filer.\nlørdag, 23. januar 2010, 13:53\nDa det er gode odds for at udviklerne bruger en selvopfundet enkryption får du nok ikke meget held med at køre teksten igennem gængse værktøjer. Må jeg foreslå at du prøver på spillets eget forum? De har nok lidt mere viden omkring dette derinde.\nlørdag, 23. januar 2010, 13:59\nTro mig jeg har allerede prøvet dette, men som allerede skrevet er spillet udviklet i Korea og derefter blevet åbnet i Kina og USA. Har forsøgt mig med at skrive på deres forum, men det ret svært når det hele er på koreansk (altså tegn)\nDen amerikanske version har kun lanceret spillet, men de har ikke udviklet dette, så derfor har de ikke mulighed for at hjælpe mig da de ligesom bare er en "gateway" for at folk som ikke bor i Kina eller Korea har mulighed for at spillet det.\nSå derfor håber jeg virkelig meget at der en/flere personer som har den viden der skal til for at kunne knækken denne kode og finde en løsning. For hvad angår det, så er det 110% lovligt, men kan bare ikke bruge det koreanske forum til en brik.\nDette indlæg er blevet redigeret 1 gange, senest redigeret af "iZaaK" (23.01.2010, 19:43)\nlørdag, 23. januar 2010, 20:06\nOprindeligt indlæg af Hjælp Troffel\nJeg synes ærlig talt trådopretteren bør tale ordentligt til folk istedet for at sidde og føre sig frem med hvem der skal skrive her inde ellers kan du jo bare smutte i et andet forum hvis du ikke kan klare at snakke ordentligt til folk.\nlørdag, 23. januar 2010, 20:21\nJeg skriver ikke om hjælp for så at modtage en masse latterlige kommentarer fra folk på 10 år som føler at de bare skal have deres froums indlægs tal op! Jeg skrev herinde for at finde hjælp, men kan se at der kun findes folk som dig herinde der føler sig hævet over alt og alle.. Er du pædagog eller sådan noget i den rettening? Du virker hvertfald til at være lidt af et fjols.\n"skal talene ordenligt til børnene herinde" Gud spar mig for dine latterlige prædiken.\nJeg har selv løst mit problem og vil derfor gerne have min bruger slettet/bannede dont care.. Der er intet hjælp at finde herinde.. Eller jo der er dog mulighed for at finde en pædagog som tror han er politimand, men rent faktisk en gut på 42, single og stadig jomfru.\nSå en sidste ting lille pædagog Caspar Lynge, den dag du trykker på "Luk computeren" (Det er ikon under start menuen, som du tydligvis ikke har fundet endnu) Så burde du komme en smule mere ud. End at sidde online og spille kongen af "TWEAK!!!".\nTak for svarne allesammen -minus Casper Pædago, han skal noget mere i børnehave.\nsøndag, 24. januar 2010, 00:18\nhehe sjov fætter :-)\nMen da ærgerligt du ikke vil dele dit fund med andre i det mindste, jeg vil så sige jeg prøvede rent faktisk at finde ud af hvad det var brugte ca 1 time på det, umiddelbart fandt jeg frem til at inix filer var en crypteret filer som er overtaget af crypt kryperingen, andre steder skrev de det var en komprimeret fil, så prøvede lidt af hvert for at få den til plain text dog uden held.\nMen igen ægerligt du ikke vil dele hvad du fandt ud af.\ndesuden håber jeg bestemt ikke det var mig du kaldte 10årig hehe


Det Samfundsnyttige Landbrug skaber nye veje for økologiske landmænd gennem økonomisk, miljømæssig og social bæredygtighed, og bedre vilkår for næste generation.\nDet Samfundsnyttige Landbrug er et ambitiøst, men realistisk projekt, og udspringer blandt andet af de udfordringer, der truer med at give økologien i Danmark et alvorligt tilbageslag, og ophæve den gode virkning på biodiversitet og bæredygtighed. Udfordringerne er eksempelvis:\nEn presset økonomi i landbruget tvinger ofte landmanden til mindre hensynstagen til dyrevelfærd, miljø og natur, hvilket begrænser muligheden for en bæredygtig udvikling af bedriften\nVed et hvert generationsskifte på en bedrift, skal bedriftens værdier refinansieres, og de belaster den nye generation af landmænd med gæld, og forstærker en industrialiseringsproces af landbruget, hvis bedriften overtages af store produktionsgårde.\nMålet er at skabe både økonomisk, miljømæssig og social bæredygtighed, samtidig med at rammerne og tilgængeligheden for den næste generation af økologiske landmænd forbedres.\nVi vil med Det Samfundsnyttige Landbrug bidrage til at udvikle redskaber til løsning af samfundets store udfordringer på natur, drikkevandsbeskyttelse, affolkning og sociale behov hos borgere med psykiske, sociale eller fysiske udfordringer.\nVi har endnu ikke nogen fastlagt definition på hvad Det Samfundsnyttige Landbrug er.\nVi arbejder med 5 temaer som Det Samfundsnyttige Landbrug rummer:\nLøsning af sociale opgaver og naturpleje i samarbejde med kommuner, staten eller sociale institutioner\nDet er vores opgave gennem projektet, at udvikle kompetencer i Økologisk Landsforening til at rådgive landmænd, der vil Det Samfundsnyttige Landbrug. Det gør vi ved, at udvælge og arbejde med en række landmænd, der har ønsker om at udvikle deres landbrug til at være samfundsnyttigt. Vi kalder disse samarbejdspartnere cases.\nVi vælger cases ud fra, om de kan bidrage til, at belyse flest mulige aspekter af Det Samfundsnyttige Landbrug.\nHar du planer om et samarbejde med andre landmænd, tænker du generationsskifte, vil du medvirke til at løse sociale opgaver, står du over for et samarbejde med kommunen om naturpleje, eller vil du arbejde tættere sammen med forbrugeren, så er du velkommen til at kontakte os.\nHvis vi finder, at din opgave indeholder et vigtigt, ikke allerede undersøgt aspekt af Det Samfundsnyttige Landbrug, vil vi gerne inddrage dig som en case.\nVi aftaler et møde. Vi kommer gerne hos dig. På mødet udarbejder vi et oplæg til en udviklingsplan for din ide.\nUdviklingsplanen forelægges Det Samfundsnyttige Landbrugs styregruppe. Det er styregruppen der beslutter, om din ide bliver til en case. Når din ide er blevet valgt til case, modtager du et igangsættelsesbrev, og du får en udviklingskonsulent tilknyttet.\nSammen med udviklingskonsulenten udarbejdes en handlingsplan og et budget for de kommende aktiviteter. Handlingsplan og budget tilføjes udviklingsplanen, som underskrives af jer og af Økologisk Landsforening. Udviklingskonsulenten medvirker herefter til, at i gennemfører handlingsplanens aktiviteter.\nHvordan støtter vi op om din case?\nVi stiller udviklingskonsulenten til rådighed\nVi kan finansiere eksterne omkostninger f.eks. en advokat, en økonomikonsulent, en markedsføringskonsulent eller lignende samt mindre indkøb af materialer\nVi kan også finansiere mødeudgifter, transportudgifter, visse rejseomkostninger og lignende\nVores støtte foregår stepvis. Når en handlingsplan for ét step er gennemført med resultater, er vi parate til at gå videre til næste step, så længe vi har midler hertil.


Vi tester Long4Lashes Brow Tattoo | SKØN\nArtikel: Vi tester Long4Lashes Brow Tattoo\nHvis du lider af tynde, lyse øjenbryn, kan en brow tattoo, som er en semipermanent-brynfarve, være en løsning. Der er flere produkter på markedet, vi har testet Long4Lashes Brow Tattoo.\n31. oktober 2018 Af Sine Bindslev Caspersen\nLong4Lashes Brow Tattoo er bare et af efterhånden mange semipermanete brynfarver. Fordelen ved at bruge en brow tattoo er, at den holder til sved og regn, og at den farver både brynhår og huden. Så vi satte Sine til at teste.\nI mine teenageår svingede jeg pincetten lidt for ofte, hvilket har givet mig et sæt “hullede” øjenbryn i dag. Derfor er jeg begejstret for at se, om jeg kan snyde mig til mere definerede øjenbryn med Long4lashes Brow Tattoo, som er en peel-of formel, der lover en holdbarhed på 24 timer.\nSådan er Long4Lashes Brow Tattoo at bruge\nJeg vælger farven espresso, som jeg synes matcher min brynfarve bedst, og som har en kold undertone. Påføringspenslen er en smule tyk, og det kræver præcision og en fugtig vatpind at skabe den perfekte brynform, men øvelse gør mester. Jeg lader gelen sidde i 30-40 minutter og lægger et tykt lag, så jeg nemt kan peele gelen af i et stykke, når den er tør.\nLong4Lashes Brow Tattoo Long Lasting 24H ʻEspresso’, Fås i tre nuancer, 140 kr. Fås på matas.dk\nJeg får flotte markerede bryn, som holder hele dagen – selv under en svedig omgang volleyball. Da jeg om aftenen renser mit ansigt, ryger øjenbrynsfarven af sammen med resten af min makeup, så 24 timer holdt den desværre ikke. Men fra morgen til aften bliver den, hvor den skal.


Tomat 'Purple Calabash' Lycopersicon esculentum\nTomat 'Purple Calabash'\nVarenavn: Tomat 'Purple Calabash'\n'Purple Calabash' er en stor, 'rynket' bøftomat, hvis navn nok snyder lidt. Det er en tomat, der – alt efter smag – både benævnes flot og grim. Særegen er den i hvert fald med skind, der i farve spiller fra dyb lilla til mahognibrunt – men nok mest hælder mod det brunlige, trods purple-navnet. 'Purple Calabash' er en gammel, frøægte tomatsort – det man på engelsk kalder heirloom – den hævdes at stamme helt tilbage fra 1600-tallet.\nDe store og flade tomater har dybe ’rynker’ eller folder og en meget intens tomatsmag med et hint af citrus. Regnes blandt de mest smagfulde tomater. Hver tomat vejer ca. 100-180 gram og planterne er rigtbærende. 'Purple Calabash' bliver bedst i drivhus, men kan i gode somre også trives udendørs på en solrig vokseplads med læ.


Boxfresh online | Den nye kollektion på Zalando\nSPARKO - Sneakers - ashen\nSTERN - Sneakers - dark grey\nHENNING - Sneakers - navy\nSPENCER - Sneakers - grey\nSPARKO - Sneakers - blue\nSPARKO - Sneakers - light brown\nfra 636,00 kr 909,00 kr\nSort KatalogBrun KatalogBeige KatalogGrå KatalogHvid KatalogBlå KatalogOliven KatalogKatalog 40Katalog 41Katalog 45Katalog 48Katalog 49\nHvad gør man, hvis man har et brændende ønske om at blive selvstændig indenfor skobranchen? Jo, man starter ud med et enkelt par og hører folk ad, hvad de synes om designet og kvaliteten. Det er den helt slagne gang fra bunden af, som Roger Wade er gået siden starten i 1989. Han tog chancen og blev et forbillede for andre entreprenører med lanceringen af Boxfresh.\nVar sko spiselige, så havde man forlængst sat tænderne i et par sko fra dette britiske mærke. Former og farver er nemlig afrundede og appetitlige, hvor man bare ved synet kan fornemme komforten. Det er såler og overdele, der følger føddernes naturlige bevægelser, så du slipper for ømme fødder eller andre gener i hverdagen.\nBoxfresh – fresh out of the box\nDet er så lækkert at åbne låget på boksen og endelig at have muligheden for at få et par Boxfresh indviet. Med rødder i Londons urbane miljø samt inspiration fra musik- og især hiphopscenen – ja, så får du cool fodtøj, hvor hovedmodellen er sneakers i de fedeste styles.\nTankerne ledes hen på skandinavisk minimalisme, når man ser på designstilen fra dette storbymærke. Skoene er nemlig super enkle med klassiske helfarver som de grundlæggende looks. Det gør det nemt at matche skoene til alle typer af casual outfits, hvad enten det er sammen med træningsbukser, jeans, shorts eller chinos.\nHelt flade såler i nærmest skater-agtige former er en af de andre signaturer, som kendetegner skoene fra Boxfresh. Det sikrer dig en komfortabel connection med underlaget, samtidig med at det er nemt at gå, cykle, skate samt alt muligt andet med skoene på.\nSneakers i massevis fra London – så bliver det ikke bedre. Denne moderigtige fashion capital har styr på tendenserne, så du aldrig går ned på den seneste sneakers-mode. Med enkle og stilrene designs formet efter metropolens standarder får du casual fodtøj, som udpensler hvordan et par ægte ’sneaks’ skal se ud.


Regeringsudvalg: Universiteterne skal bruge mere teknologi i undervisningen | Ingeniøren\nRegeringsudvalg: Universiteterne skal bruge mere teknologi i undervisningen\nFormand for Universitetsudvalget, Agnete Gersing, præsenterede mandag udvalgets anbefalinger. Udvalget anbefaler blandt andet, at undervisning fremover skal tænke teknologi ind i universitetsundervisningen. Illustration: JH Jens Hasse/Chili foto & arkiv\nRegeringens universitetsudvalg opfordrer til mere teknologi i undervisningen på universiteterne. DTU vil bruge teknologi, der monitorerer studerendes faglige kompetencer.\nAf Tobias Amnitzbøll Bruun Lauritzen 14. mar 2018 kl. 11:56 6\nFremover skal universiteterne hive teknologi op af hatten, når de studerende skal undervises.\nUniversiteterne skal anvende relevante digitale teknologier i undervisningen, fordi teknologi kan styrke de studerendes faglige niveau. Sådan lyder én af 37 nye anbefalinger fra regeringens universitetsudvalg, som mandag fremlagde sin rapport. Udvalget er sat i verden for at styrke universitetsuddannelserne i Danmark og består af repræsentanter fra blandt andet universiteter, ministerier og erhvervslivet.\nAnbefalingen lyder i sin helhed:\n»Mange undervisere på universiteterne anvender kun it i undervisningen i mindre grad eller bruger det slet ikke. Tekniske kompetencer og pædagogisk/didaktisk viden i forhold til brug af it er en barriere for nogle undervisere. Udvalget anbefaler derfor, at universiteterne udbreder brugen af de digitale teknologier, der har dokumenteret effekt og kompetenceudvikler underviserne, så de kan udnytte nye undervisningsredskaber.«\nHos DTU har de allerede tiltag på skrivebordet. DTU’s rektor Anders Overgaard Bjarklev, der er en del af universitetsudvalget, er positiv stemt overfor at optimere teknologibrug på landets universiteter.\nLæs også: DTU-rektor: Vi lader os ikke diktere\n»Vi elsker teknologi på DTU. Vi bruger det allerede i meget stor omfang i vores uddannelser. Vi er i gang med en omlægning, der betyder, at vi kommer til at bruge endnu mere teknologi især i uddannelsesmæssig sammenhæng,« fortæller Anders Overgaard Bjarklev.\nTracking giver klogere studerende\nDTU har et konkret tiltag, der skal gøre deres ingeniører dygtigere:\nHar du kloge venner, som stiller dig udfordrende spørgsmål, bliver du selv klogere Anders Overgaard Bjarklev\n»Vi er meget opmærksomme på samarbejde mellem de studerende. Et tiltag er, at man kan tracke, hvilke studerende der får mest muligt ud af at arbejde sammen.«\nTracking af de studerende bliver et tilvalg, som studerende kan vælge at deltage i for at få bedst mulig udbytte af undervisningen.\n»Når du sidder i et auditorium, kan du bede studerende svare på spørgsmål under interaktiv undervisning, hvor studerende via smartphone eller laptop giver svar til forelæseren,« siger rektoren.\nTrackingen bruges til at finde ud af, hvem der vil have mest ud af at arbejde sammen. Det er en effektiv måde at udvikle studerendes faglige ståsted på, fortæller Anders Overgaard Bjarklev:\n»Ved at monitorere studerendes faglige egenskaber, kan vi se: Ole og Ulla, I skal sætte jer sammen, fordi i har forskellige kompetencer. Ole er rigtig dygtig til kodning, og Ulla kan analysere tal. Det viser, hvordan studerende bedst komplementerer hinanden. Det giver bedre undervisning og bedre udbytte for den enkelte. Jeg ser rigtig mange spændende muligheder i det her,« siger Anders Overgaard Bjarklev.\n»Rigtig meget tyder på, at studerendes eksamensresultater hænger sammen med, hvem de snakker og arbejder sammen med. Har du kloge venner, som stiller dig udfordrende spørgsmål, bliver du selv klogere,« mener rektoren.\nDansk Industri: Vi anbefaler digitale tilbud i undervisningen\nErhvervsorganisationen Dansk Industri (DI), som er repræsenteret i universitetsudvalget, mener at teknologi bør indgå som et aktivt redskab i undervisningen:\n»Det handler om at gøre uddannelserne tidssvarende ift. arbejdsmarkedet, der venter på den anden side. Det er et spørgsmål om at forbedre uddannelserne og gøre dem effektive, og det kan man gøre ved at bruge teknologi,« siger chefkonsulent Rasmus Dahl.\nDI peger på, at der findes prominente danske virksomheder, der tilbyder læringssystemer og læringsteknologier, der angiveligt kan forbedre udbyttet af undervisningen:\n»Det vil være en stor fornøjelse, hvis universiteterne bliver opmærksomme på at inddrage den slags teknologi i deres daglige undervisning. Flere danske virksomheder er helt fremme: Clio Online, Ordbogen.dk og Area9 er eksempler på virksomheder, der tilbyder adaptive systemer, der tilpasser sig den studerendes niveau. Sådan nogle systemer er rigtig gode som supplement til traditionel undervisning,« siger Rasmus Dahl.\nStuderende: Teknologi er nyttig, når det bruges korrekt\nTeknologi er vigtig. Men det skal bruges i de rigtige sammenhænge, mener formanden for Polyteknisk Forening Lars Holm:\n»Som udgangspunkt er det rigtig fedt, at man kan bruge nogle teknologiske redskaber, hvor det giver mening, men det er vigtigt, at man ikke bruger teknologi for teknologiens skyld. Jeg synes nødvendigvis ikke, man lærer matematik ved alle mulige fancy teknologiske redskaber. Matematik kalder mere på tavleundervisning,« argumenterer de DTU-studerendes formand.\nUddannelsesministeren bakker op\nUddannelses og forskningsminister Søren Pind (V) er ikke en del af udvalget, men er begejstret for mere teknologi i undervisningen.\n»Udvalgets anbefaling, om at vi indarbejder det digitale mere i samtlige studier, er spændende. Det ville være en stor og omvæltende ting at gøre, noget der vil farve hele generationer fremover,« udtaler han til Ritzau.\n#1 Per Hansen 14. marts 2018 - 12:42\nTrist når et udvalg bliver så bagudskuende\nJeg har undervist på universitetsniveau i snart 20 år. Jeg har benyttet alle former for undervisningsmidler, og vender altid tilbage til de ikke-IT baserede, simpelthen fordi de virker bedst. Mine studerende lærer langt mere af at lukke for computeren og lægge den væk i undervisningen. Meget mere! Prøv at spørge dem!\nDet er simpelthen lodret forkert det udvalget kommer med. Der er så mange udtalelser i denne artikel, der bærer præg af en bagudskuende tilgang til undervisning. Det er virkelig trist. Særligt hvis ellers dygtige og kompetente undervisere skal tvinges til at benytte IT, der ikke har den effekt flere af disse rådgivere forestiller sig. Vi bliver allerede nu tvunget til at afholde eksaminer digitalt, og den negative effekt på indlæringen er åbenlys.\nMig bekendt findes der ingen digitale undervisningsmidler, der har nogen dokumenteret effekt på hverken de studerendes indlæring, eller på mine kompetencer som underviser. Jeg vil lige gentage, at jeg har prøvet de fleste, inklusive clickers, fjernundervisning, og dataanalyse mm.\nClickers kan benyttes til quiz-lignende forståelsestests af de studerende, men de er kun relevante i undervisning med mere end 30 studerende, og her er effekten meget lille. Det er meget svært og tidskrævende at formulere tests til meget komplekse emner, og det er typisk her de kunne have en effekt. Har du under 30 studerende kender du dem godt nok til at vide hvor de er indlæringsmæssigt.\nAt sætte folk sammen på baggrund af kompetenceanalyser er naivt. De studerende skal lære at arbejde sammen med medstuderende, der helt fundamentalt tænker anderledes end dem selv. Det kan simpel dataanalyse overhovedet ikke kvalificere. Der skal kvalitative udviklingsforløb i spil, for de studerende skal også udvikle deres egen selvforståelse samtidig.\nDet er fint med anbefalinger fra erhvervslivet, men det ville klæde erhvervslivet også at forstå, at vi faktisk anbefaler mange forskellige ikke-IT baserede tilgange til samarbejde og læring i deres organisationer. Særligt indenfor innovation og organisationsudvikling går vi mere og mere over imod mere materielle former for mediering.\nDet er simpelthen for unuanceret det her Søren Pind. Prøv at lytte til nogle af de meget dygtige og kompetente undervisere, der gør et rigtig godt stykke arbejde - helt uden brug af IT.\n#2 Bo Albrechtsen 14. marts 2018 - 13:57\nKan kun være helt enig med dig P.H: Egne erfaringer viser at IT nemt bliver et lag af extra støj i undervisningen i stedet for at fremme forståelsen. Den vigtigste faktor for at de studerende får udbytte af undervisningen er en vidende og engageret underviser som kan skabe interesse og begejstring for emnet. Det er desværre typisk for erhvervs-politikere og teknologisk forblændede politikere at man tror at mennesker er et produkt som bare skal køres igennem et avanceret teknisk system for så at komme ud i den anden ende som et "forædlet" produkt. Der findes da afgrænsede opgaver som med fordel kan varetages med anvendelse af IT-teknik, men det er helt uden hold i virkeligheden at tro at det hele bliver bedre hvis vi bare pålægger underviserne at bruge "mere tidsvarende teknologi" Citat: "Det handler om at gøre uddannelserne tidssvarende ift. arbejdsmarkedet, der venter på den anden side. Det er et spørgsmål om at forbedre uddannelserne og gøre dem effektive". Ak ja - bare giv samlebåndet mere fart på - og så kan vi selvfølgelig også spare noget mere, hvilket vil øge profitten.\n#3 Jakob Rosenkrantz de Lasson 14. marts 2018 - 15:02 Blogger\nMatematik- eller IT-kundskab?\n"Hvad er f.eks. en stamfunktion til f(x) = x^3? Og hvad er løsningen til ligningen 3/4x^2-2x+7=0? Tjaa, det er jo", som bekendt, "int(x^3,x) og solve(3/4x^2-2x+7=0,x)".\n"Peter, når du har to æbler og Niels har tre æbler - hvor mange æbler har i så ialt ..."\nSvaret er som bekendt "solve(x=2+3,x)".\n#4 Kristian Glejbøl 15. marts 2018 - 08:35\nRe: Trist når et udvalg bliver så bagudskuende\nDet er fint med anbefalinger fra erhvervslivet, men det ville klæde erhvervslivet også at forstå, at vi faktisk anbefaler mange forskellige ikke-IT baserede tilgange til samarbejde og læring i deres organisationer\nJeg sidder dybt plantet i erhvervslivet - men der er ingen der har spurgt mig. Jeg vil tilslutte mig koret af løftede tommelfinge.\nMen... på universiteterne er skaden allerede sket. Jeg har før argumenteret på en relativ robust måde imod den hjernedøde brug af CAS i gymnasiet og iPads i folkeskolen - se f.eks. https://ing.dk/artikel/leder-lad-os-knaekk...\nHvem er det egentlig man spørger i erhvervslivet? Spørger man en leder af en HR afdeling eller en tilfældig direktør i (et stort) firma så ved de jo reelt set ikke hvorledes ingeniører arbejder. Deres svar vil derfor være baseret på konsensus, der som bekendt er et modefænomen.\n#5 Torben Mogensen 15. marts 2018 - 14:06\nFå eksempler på brugbar IT\nI mine 30 år som underviser på universitetet er der trods alt nogle få eksempler på, at IT er brugbart i undervisningen:\nPDF-slides vist på en digital projektor er marginalt bedre end plastikslides vist på en gammeldags overheadprojektor. Specielt fordi man nemmere kan gøre dem tilgængelige for studerende efter forelæsningen, og fordi rettelser ikke efterlader farvede plamager på en slide.\nDe studerendes rapporter er blevet pænere, efter at de er begyndt at bruge LaTeX i stedet for en gammeldags skrivemaskine eller (gys!) håndskrift. Det betyder dog ikke, at det er blevet bedre til at skrive forståeligt og præcist.\nAt man for hvert kursus har et digitalt kursusrum til noter, slides, opgaver, m.m. giver bedre styr på tilgængeligt materiale og arkiverer det samtidigt.\nMen derudover er det marginalt, hvad IT gavner i undervisningen. Og det er bestemt ikke gavnligt, at studerende sidder med PC'er eller mobiltelefoner ved forelæsningerne. Det giver alt for mange distraktioner. Og en gammeldags kridttavle er uovertruffen til mange ting: At illustrere skridt i en beregning, at besvare spørgsmål fra salen med diagrammer, eksempler, m.m. (som ville tage alt for lang tid at lave digitalt under en forelæsning), osv.\nDet, som undervisningen mangler, er ikke mere IT, men flere midler til alt det andet. Sjovt nok indeholder anbefalingerne fra udvalget om bedre universitetsuddannelser ikke et ord om økonomien. Åbenbart skal penge til de ønskede forbedringer tages fra de allerede svindende eksisterende midler.\n#6 Søren Rosendal Jensen 15. marts 2018 - 14:15\nRe: Få eksempler på brugbar IT\nPDF-slides vist på en digital projektor er marginalt bedre end plastikslides vist på en gammeldags overheadprojektor.\nMen det brugte vi jo allerede for 20 år siden! (Hvis jeg ellers husker rigtigt)


10 gode råd mod vinterdepression - Region Midtjylland\nDu er her: Om os Aktuelt Din guide til Sundhed Vintertræthed 10 gode råd mod vinterdepression\nMåske er du en af de 5 procent danskere, som har en vinterdepression. Den gode nyhed er, at der kan gøres noget ved det. Vi har samlet 10 gode råd, der kan lette dit humør i de mørke måneder.\nLys giver velbehag. Sørg for at tænde godt med kunstigt lys, både derhjemme og på arbejdet. Køb de gode el-pærer, som har et bredere lysspektrum og giver et bedre lys end de billige sparepærer.\nDet er individuelt, hvor meget søvn, vi har brug for. Nogle har brug for ni timer pr. nat, andre kan nøjes med seks. Mange vinterdeprimerede beretter, at de har behov for ekstra søvn. Men pas på, at du ikke sover for meget. Undlad at sove om dagen, det kan forstærke din nedtrykthed og ødelægge din nattesøvn.\n7. Prøv en lysterapilampe\nLysterapilamper skaber et kunstigt dagslys, og har dokumenteret effekt på vinterdepressioner. Gå efter en model med en lysstyrke på 10.000 lux, det svarer til lyset på en overskyet sommerdag. Sæt den foran dig, mens du læser avis eller drikker morgenkaffe, og kig ind i den et par gange i minuttet.\nSpis fede fisk, som f.eks. laks, der har masser af D-vitaminer. D-vitamin kaldes også solskinsvitaminet, fordi kroppen selv danner det, når vi er udsat for sollys. Vitaminet styrker immunforsvaret og kan påvirke humøret i gunstig retning.\nKilde: Mette Kragh, Ph.d-studerende forskningssygeplejerske ved Aarhus Universitetshospital, mfl.


Regeringen har begået "et helt uforståeligt svigt" - og nu presser oppositionen på\nRegeringen har begået “et helt uforståeligt svigt” – og nu presser oppositionen på\nOppositionen vil have regeringen til at placere nyt udrejsecenter\nTirsdag aften har regeringen oplyst, at den dropper planer om et nyt udrejsecenter på Langeland, som den ellers præsenterede i sidste uge.\nDermed skal de 130 beboere, som skulle flytte ind på det nye udrejsecenter for kriminelle udlændinge og personer på tålt ophold, blive boende, hvor de bor nu: på Kærshovedgård i Midtjylland.\nBeslutningen er ifølge regeringen et resultat af, at oppositionen sammen med støttepartiet SF har erklæret sin modvilje mod et nyt center på Langeland.\nMen det er ifølge flere partiledere i oppositionen et svigt, at regeringen ikke i stedet går i gang med at finde en ny placering – såsom på øen Lindholm, som den tidligere regeringen foreslog.\n– Det er et helt uforståeligt svigt, at regeringen nu vil droppe at flytte udvisningsdømte kriminelle væk fra Kærshovedgård i Midtjylland, siger Venstre-formand Jakob Ellemann-Jensen i en skriftlig kommentar.\n– Det løser absolut ingen problemer, og det er helt urimeligt at efterlade borgerne i lokalområdet i utryghed på ubestemt tid.\nDansk Folkepartis formand, Kristian Thulesen Dahl, mener, at der fortsat påhviler et ansvar på regeringen for at finde en placering til et nyt udrejsecenter.\n– Regeringen har lovet midtjyderne, at de her personer skal flyttes fra Kærshovedgård. Det løfte må stå ved magt, siger han.\n– Nu bliver det ikke på Langeland. Så må regeringen komme med nye bud.\n– Hvis regeringen holder fast i at holde de her mennesker på Kærshovedgård, så bryder de et klart løfte fra valgkampen om, at de vil finde et nyt udrejsecenter til de her mennesker.\nUdlændinge- og integrationsminister Mattias Tesfaye (S) har modsat bedt det flertal i Folketinget, der ikke ville have et udrejsecenter på Langeland, om at tage ansvar.\nDen opfordring giver De Konservatives formand, Søren Pape Poulsen, ikke meget for. Han mener, at ministeren bærer ansvaret for, at der nu ikke er flertal for nogen løsning.\n– Han har været for hurtigt ude og sige Langeland, når enhver kan se, at det byder man ikke det lille lokalsamfund, siger Søren Pape Poulsen, der ikke kan forstå, hvorfor regeringen opgiver at lave et nyt udrejsecenter.\n– Han skal stoppe med at være bitter over det her.\nIfølge De Konservatives formand er det ikke en vej frem at splitte de 130 tiltænkte beboere ud over hele landet, sådan som De Radikale og SF har foreslået.\n– Det tror jeg ikke, er en løsning af hensyn til ophold- og meldepligt. Det er en teoretisk løsning, siger han.


Ophold i Malmø – First Hotel Jörgen Kock i centrum\nBook et ophold på First Hotel Jörgen Kock i Malmø, og vælg mellem 105 store og rummelige værelser. Alle vores værelser er 25 m² eller større. På First Hotel Jörgen Kock i hjertet af Malmø kan du vælge mellem forskellige værelsestyper, som enkeltværelser, dobbeltværelser, familieværelser og suiter. Vi tilbyder værelser, der opfylder de fleste behov, og vores personale gør deres bedste for, at besøget i Malmø bliver perfekt. Alle værelser er røgfrie og har skønne senge og gratis WiFi. Badeværelserne har badekar eller brusebad. Som gæst på First Hotel Jörgen Kock har du adgang til bistro med åben pejs. Der er parkering i nærheden af hotellet. Morgenmad er inkluderet i prisen.\nEconomy med 3 senge, fra 1.243 SEK\nVores store rummelige værelser er perfekte til dig, der rejser med familie eller venner. Rummet er indrettet med 3 enkeltsenge, skrivebord, garderobe og TV. Badeværelse med bruser.\n3x 90 cm brede senge.\nJuniorsuite, fra 1.710 SEK\nVores vidunderlige juniorsuite er opdelt i et opholdsstue og et soveværelse. Soveværelset har en behagelig dobbeltseng og et tv. I stuen er der en dejlig sofagruppe og også der adgang til tv. Her kan du nyde en Nespresso i badekåbe og hjemmesko. Rummet har strygejern, strygebræt, ekstra badekar og skønhedsprodukter og et badekar for maksimal afslapning. Loungen har også et spisebord med plads til op til 6 personer, hvor endnu mindre møder kan finde sted. Badeværelse med badekar.\nEn 160 cm stor seng.\nExecutive dobbeltværelse, fra 1.510 SEK\nI vores Executive-værelser er der den bedste udsigt, hvor du kan se hele vejen til Turning Torso i Västra Hamnen. Værelserne har en komfortabel dobbeltseng, lænestole, skrivebord, strygejern, strygebræt, en Nespresso-maskine og bad og skønhedsprodukter samt en hyggelig badekåbe og tøfler. Badeværelse med bruser.\nEn skøn 180 cm bred dobbeltseng.\nDeluxe dobbeltværelse, fra 1.210 SEK\nVores store Deluxe-værelser har en stor king-size seng, lænestole, pladespiller og tv. Der er kaffe- og tefaciliteter, der kan nydes i badekåber og hjemmesko. Rummet har strygejern, strygebræt og bad og skønhedsprodukter. Badeværelse med bruser.\nSuperior Twin, fra 1.118 SEK\nVores rummelige Superior-værelser er lyst dekoreret med to queensize-senge, som er perfekte til dem, der ønsker at sprede sig. Rummet er også indrettet med lænestole, skrivebord og tv. Rummet har strygejern, strygebræt og bad og skønhedsprodukter. Badeværelse med bruser.\n2x 120 cm senge, som står separat, men kan sættes sammen.\nStandard familie med 4 senge, fra 1.554 SEK\nVores familieværelser er store i størrelse og er fremragende til den lidt større familie eller virksomhed. Rummet er indrettet med 4 enkeltsenge, lænestole, skrivebord, skabe og tv. Badeværelse med bruser.\n2x 90 cm senge, og to ekstra senge.\nStandard familie med 3 senge, fra 1.360 SEK\nVores store rummelige værelser er perfekte til dig, der rejser med familie eller venner. Rummet er indrettet med 3 enkeltsenge, lænestole, skrivebord, garderobe, tv og stor plads til din bagage. Badeværelse med bruser.\n3x 90 cm senge.\nStandard Twin, fra 910 SEK\nVores store standard-twinværelser er indrettet med 2 enkeltsenge, der let kan sammensættes til dem, der ønsker det. Rummet har lænestole, skrivebord, garderobe og tv. Badeværelse med bruser.\n2x 90 cm senge.


Rita - sæson 5 er i færdigoptaget\nHjem/Nyheder/TV-Nyt/Rita – sæson 5 er i færdigoptaget\nRita – sæson 5 er i færdigoptaget\nSøs Egelind og Lisbet Dahl er blandt de nye navne i femte sæson af TV 2s populære serie, der får premiere i 2020. TV 2 melder at optagelserne nu er færdige.\nDet handler Rita sæson 5 om\nDet betyder, at Rita ikke længere er bundet af folkeskolens regler og bureaukrati – hun kan designe sin helt egen skole fra bunden og forme den, som hun tror, det er bedst. Men det er ikke så nemt og rosenrødt, som det lyder, for samarbejdet med Hjørdis slår gnister.\nDe er med i den nye sæson af Rita på TV 2\nUdover Mille Dinesen og Lise Baatrup, så er Søs Egelind og Lisbet Dahl er blandt de nye navne i den kommende sæson. Men fortiden dukker også op i skikkelse af både Rasmus (Carsten Bjørnlund), Ritas søn, Jeppe (Nikolaj Groth), Jeppes far, Niels (Peter Gantzler) og Helle (Ellen Hillingsø).


Sogne / Stenmagle Sogn / Middelalderen\nI Vandløse har i middelalderen ligget en mindre hovedgård. 1320 nævnes Johannes Pætærson de Vanløsæ. 1339 omtales Ingefrid af Vanløsæ, 1355 Boecius jensen, 1366 Peer magnussen, 1378 Boecius Daresuen, hvis enke Else nævnes af Vanløsæ 1388. Endelig nævnes 1411 Niels Jensen af Vanløsæ.\nI 1200-tallet har Stenmagle været midtpunkt i en strid på højeste plan. Sorøbogen skriver fra s. 62f.: Esbern Snare skænkede allerede i levende live klostret forskellige gaver. Hans andel i erhvervelsen af Gudum er allerede omtalt, og ligeledes er det nævnt, at han - som sjælemessegods for sin anden hustru Ingeborg - skænkede Ovre ved København, som Absalon siden erhvervede ved mageskifte. Ved sin første hustru Ulmfrids død havde han allerede skænket byerne Bjergby og Bromme nord for Sorø, men den største gunst viste han dog klostret på en mere indirekte måde, nemlig ved at anerkende broderen Absalons testamente, der i høj grad forfordelte ham, og som var stridende mod de gældende arveregler. Den megen godgørenhed mod klostret mødte ikke lige stor sympati hos alle medlemmer af Hvideslægten. Den bekendte stormand Peder Thorstensøn til Borg (Pedersborg), klostrets nærmeste nabo, havde således hårdnakket modsat sig, at hans hustru Cæcilie, der var datter af Skjalm Hvide, skænkede klostret mere end 2 bol jord (i Førslev eller Ferslev). Alvorligere var dog den modstand og uvilje, som munkene mødte hos Esbern Snares sønner.\n... da deres fader døde, påhvilede der dem yderligere den gamle forpligtelse til at udrede hans halve hovedlod. Havde de kirkeligsindede sunesønner tøvet med at udrede deres fulde skyldighed til klostret, så stillede Esbern Snares sønner sig stejlt afvisende. De udbetalte intet.\nMen det viste sig her som ofte, at det var munkenes styrke overfor de verdslige stormænds vilkårlighed, at de kunne bie.\nMunkene døde, men klostret bestod. Det gamle af paven højtideligt bekræftede løfte forsvandt heller ikke, selv om Esbern Snares sønner skød det til side, og gennem hele århundredet spøger det stadig i slægtens historie. Første gang 9 år efter Esberns død, da hans næstældste søn Johannes, Valdemar Sejrs marsk, i 1213 lå for døden i Lübeck. Han må vel, som munkene skildrer det, være blevet ramt af samvittighedsnag, og han lod derfor abbed Gaufrid fra Sorø kalde til sig og tilskødede ham, efter at have modtaget den sidste olie af hans hænder, hele Stenmagle gård og by nord for Sorø med de tilliggende landsbyer Nyrup og Assentorp. Denne store gave var adskillig mere end Johannes’ skyldige part af faderens halve hovedlod, det var også en bod for ham selv, og han søgte at sikre sig venlig mindelse i klostret ved et pålæg om, at der af indtægterne af hans gods hvert år på Vor Fruedag, Sct. Hansdag, og på hans egen fødselsdag til evige tider skulle gives munkene et festmåltid til vedkvægelse.\nMen hvad hjalp denne gave? Broderen Absalon Fed, der skildres som en grusom og havesyg mand, tog med magt det hele i besiddelse, og munkene var ude af stand til at gennemføre deres krav derpå. Atten år forløb, så straktes også Absolon Fed på sit sidste leje, og endnu engang kaldtes abbeden til for at modtage den samme gave af en døende, som var blevet betænkelig ved, hvad der nu forestod ham. I 1232 kom klostret da i besiddelse af de store ejendom, men før året var omme, gjordes den det påny stridig, denne gang af Esbern Snares to døtre ved deres ægtefæller, de mægtige riddere Peder Strangesøn til Kalundborg og Andreas Grosøn til Tersløse, Ulfeldternes stamfader. Nu indankede munkene imidlertid sagen for paven, der nedsatte en voldgiftsdomstol bestående af ærkebispen af Lund og bisperne af Roskilde og Viborg, og for disse høje gejstlige herrer førtes en langstrakt proces, som endte med, at klostret i januar 1233 fik det omstridte gods tilkendt, medens andre krav, som det havde fremsat, ikke blev anerkendt.\nDermed var sagen imidlertid langtfra endelig afsluttet. Andreas Grosøn respekterede ikke kendelsen, men fortsatte sin strid med klostret, og en skønne dag - måske første efter Peder Strangesøns død (1241) - besatte han voldelig Stenmaglegodset, som han beholdt til sin død og efter ham hans søn Absalon, Esbern Snares dattersøn.\nPå den måde når vi frem til året 1284, og munkene er stadig lige vidt. I dette år opsætter Absalon Andreassøn sit testamente, hvori han tildeler Sorø Kloster Øxneskov (som Stenmaglegården nu kaldes) med Stenmagle by og hosliggende småbyer. Hans død i 1288 opfattes derfor også af munkene som en vigtig begivenhed, og vi finder den noteret i begge de bevarede Sorøårbøger. Godset besættes imidlertid af hans arvinger efter slægtens traditionelle politik.\nOgså denne gang var det mægtige og hensynsløse stormænd som klostret havde imod sig. Lage Lagesøn Litle, Andreas Knudsøn, denne søster Cæcilie og to svogre Nils Palnesøn Ræv og Illug Tomesøn på deres hustruers vegne. Påny nedsatte paven efter munkenes bøn en domstol til at afgøre tvisten, og i efteråret 1291 førtes processen for dekanen og Domkapitlet i Roskilde, med det resultat at Sorøklostret også denne gang fik tilkendt Stenmaglegodset mod opgivelse af alle videregående krav. Absaon Andreassøns forskellige arvinger gav nu afkald derpå, men klostret kom alligevel ikke i besiddelse af det eftertragtede gods. Thi det var i mellemtiden faldet i hænderne på en helt anden herre, nemlig kong Erik Mændved, og antagelig har de godskære Sorømunke i de dage skælvet for, at byttet dog trods alle deres anstrengelser skulle slippe dem af hænde.\nSagen var den, at medens processen i Roskilde med al højtidelighed og alvor førtes mod Illug Tomesøn og Nils Ræv som dem der havde godset i besiddelse, var den egentlige hovedarving i virkeligheden Lage Litle, til hvem Illug Tomesøn allerede et godt stykke tid i forvejen havde bortmageskiftet sin part af godset - man aner en rævestreg uden helt at kune vurdere den. Men Lage Litle var lovlig forhindret i at deltage i processen, han har åbenbart hørt til i kongemordernes kreds (uden selv at være en af dem), og det var lykkedes kong Erik at indfange ham. Som fange på Kalundborg Slot havde han allerede et halvt år før processen i Roskilde opsat sit testamente (den 14. marts 1291), og heri skænker han - som den fjerde i rækken - Stenmaglegodset til Sorø Kloster, hvor han ønsker at blive begravet. Med rette følte munkene sig dog ikke beroligede ved Lages løfter, ikke blot fordi de kendte hans upålidelighed, men især fordi han i sin situation slet ikke havde rådighed over det gods han bortskænkede. Som Majestætsforbryder var hans gods hjemfaldet til kronen, og derfor måtte abbeden nu vende sig til kong Erik, men da denne fik forelagt klostrets forskellige adkomster til godser - der var jo efterhånden et stort udvalg - gav han afkald derpå og tilskødede den 5. februar 1293 Lage Lagesøns part deraf til Sorø Kloster for sin faders sjæls skyld.\n5. februar. 1293. Næstved.\nKong Erik 6. Menved overdrager Sorø kloster det gods i Øxneskov, som var tilfaldet kronen på grund af Lave Lavesens lovbrud.\nOriginal i Rigsarkivet.\n”…Erik, af Guds nåde de Danskes og Vendernes konge, til alle, som ser dette brev, hilsen, evindeligt med Gud.\nVi gør vitterligt for alle ved nærværende brev, at vi har afstået og skødet en del af godset i Øxneskov med dets tilliggender, såvel af ager og eng, græsgang og skov, rørskær og mølle, fiskevand og alt andet, som Lave Lavesen tidligere ejede, men som på grund af hans forbrydelser, er tilfaldet os efter loven, til nærværendes brevs ihændehavere, de fromme mænd, vore elskede venner, abbeden og munkene i Sorø som sjælegave for vor elskede fader Erik, de danskes forhenværende konge, saglig ihukommelse, at besidde frit til evig tid uden krav fra vor eller vore efterfølgere side. Vi forbyder strengt, at nogen af vore fogeder eller deres stedfortrædere eller nogen som helst anden, hvilken stilling han end indtager, drister sig til på nogen måde at fortrædige dem imod dette brevs ordlyd, såfremt han ønsker at undgå at undgå vor kongelige hævn. Til vidnesbyrd herom har vi under nærværende brev lade hænge følgende segl, nemlig vort eget og seglet tilhørende vor elskede moder, de ærværdige fædre, ærkebispen Jens af Lund, Sveriges primas, Jens, biskop af Roskilde, vor broder Kristoffer, Henrik, forhenværende prior i Antvorskov, Jon Lille, vor drost Peder, David, forhenværende drost og Oluf Tagesen. Givet i Næstved i det herrens år 1293 på St, Agathes dag i nærværelse af ovennævnte herrer…”\nDermed ender Stenmaglegodsets særhistorie. Det er et stykke typisk middelalderlig, klosterlig godshistorie, der giver et indtryk af den svigtende retssikkerhed overfor stormændenes vilkårlighed, allerede i Valdemar Sejrs dage end mere i den følgende tid.\nMen det viser også Sorø klosterets seje arbejde med at samle ejendom omkring klosteret. Man mageskiftede ejendom, som lå længere væk med jord (gårde, landsbyer, godser), som lå nærmere. I 1414 fandt to store handler sted som samlede 85 pct. af Alsted herred under klostret, men klostret manglede endnu noget gods i herredets udkant mod nord, således bl.a.: “Vandløse, Odstrup og Kyringe i Stenmagle sogn”, men Stenmagle gods og by var altså i 1213 af en vis størrelse. Hele sagen drejede sig altså om landsbyen Stenmagle og ladegården Øxneskov, som lå i byen. Hvor stor var byen? og gården? Hvor stor var den i nærheden beliggende Holtegård - eller Vandløsegård?\nEn meget stor del af Sjælland var på denne tid ejet af Roskilde bispestol. Ved at sammenligne landsbyerne her med Sorø klostrets landsbyer kan nok drages nogle sammenligninger. C.A. Christensen beskriver landsbyerne (ændringer i landsbyernes struktur), 41 ialt, i 1370 og sammenholder dette med nyere oplysninger. I vikingetidens slutning og de følgende par hundrede år er der sket en voldsom vækst i Danmarks befolkning. Dette afløses senere af stagnation. Over det meste af Europa er der i 1400-tallet en voldsom nedgang i antallet af jordbrugere.\nI vikingetiden var det almindeligt at have trælle. Er det mon disse, som i senere beskrivelser er samlet omkring de større gårde og som danner landsbyer, som efter vikingetiden sås i langt større antal end senere (Stenmaglegård, Vandløsegård, Holtegård osv). De betegnes som gårdsæder (=husmænd, i slægt måske oprindelig med frigivne trælle).\nBrugeren af disse gårdsæder skulle arbejde på de store gårde. Ved affolkningen bliver der ikke arbejdskraft nok på gårdene og produktionen falder, når en del af jorden ikke opdyrkes. Produktionen falder så meget, at mange af storgårdene af økonomiske grunde ansøger om at blive omdannet til almindelige fæstegårde. Det er de så blevet, men en del af jorden er taget fra dem og er blevet givet til gårdsæderne. herved er der sket en vis social udjævning og med en stigende produktion til følge. Det er ikke usandsynligt, at det er gået Stenmaglegård ligeså.\nI roskildebispens fortegnelse fra 1400-tallet overe sognenes tiendeafgift til biskoppen nævnes Stenmagle som ringe værdsat (læs værdi-sat). Afgiften blev betalt som hvert tiende neg, heraf ordet tiende. Stenmagle betalte ca. 1 mark (svingende efter høstudbyttet), mens gode byer betalte indtil 2 mark. Stenmagle har nok i væsentlig grad benyttet de betydelige engarealer til opdræt af kvæg, mens de lette jorder ikke gav for meget.\nI slutningen af 1400-tallet kommer Stenmagle igen i søgelyset med både kongen og paven indblandet over en bagatel som betalingen af husleje fra præsten. Ved pavelig gunst opnåede cisterciensermunkene nemlig fritagelse for alle ekstraordinære afgifter til prælater og præster, tillige også i stor udstrækning for tiende. Privilegiet omfattede alt det store gods, som klostret havde under sin drift. Disse rettigheder gav grund til idelige trætter mellem munkene (klostrene) og de store prælater. Med Sorøbogen som kilde hedder det side 100:\n“Senere kom klostret i en heftig strid med den proceslystne roskildebisp Niels Skave, en strid, som strakte sig over årene 1489-1493, og som førtes både for paven og kongen. Anledningen var i forhold dertil meget ubetydelig - det drejede sig om en præstegård i Stenmagle - men sagen blev gjort til et principspørgsmål, hvor ingen af paterne frivilligt kunne give efter”.\nIfølge Historisk tidsskrift 8. række bd. I er den nærmere forhistorie følgende: Præstegården brændte, måske før 1444, medens Oluf Lauridsen var præst. Af velvilje havde abbed Niels i Sorø, hans farbroder, fjernet en af fæsterne, Bent Mord, og overladt hr. Oluf dennes gård. Dennes eftermand Oluf Jensen samlede tømmer sammen til en ny præstegård, men fik den ikke færdig, da han blev forflyttet. - Han, såvel som hans eftermand Ingver, der var præst til 1471, betalte en fast leje til klostret. Eftermanden Jens Mortensen, der endnu under processen var i live, havde derimod nogle år boet gratis, fordi hans broder havde været i abbedens ærinde i Citeaux, men måtte senere overlade abbeden brugen af en mark som erstatning.\nI 1489 kom det altså til en strid med præsten om lejeafgiften. Det endte med, at han meget brutalt blev kastet på gaden med alt sit indbo, idet han dog til gengæld medtog alle vinduer, døre, hængsler, og låse i gården og samtidig ankede sin sag for biskoppen. Det er vel kun fordi præsterne havde boet så længe i gården, at de har kunnet regne døre og vinduer som deres ejendele, da det ikke normalt har kunnet regnes for løsøre.\nSorøbogen fortsætter: Da abbeden i overensstemmelse med sin ordens privilegier nægtede at møde både for landsmødet og for landstinget, hvortil han blev stævnet, og ikke vilde anerkende den ulovlige bandlysning, lod bispen nogle af sine verdslige pårørende hjemsøge Stenmagle og mishandle klostrets bønder, der havde været abbeden behjælpelige (se også historisk tidsskrift, 8. række bd. I s. 254-283). Imidlertid indankede abbeden sagen for paven, og for den pavelige højesteret, rotaen, førtes en proces, hvor begge parter efter evne sværtede hinanden med de groveste anklager. Støttet af cistercienserpricilegierne var det ikke vanskeligt for abbedens procurator at påvise bispens evidente overgreb, men det interessanteste er egentlig, at man af procesakterne får et bestemt indtryk af, at de danske cistercienserklostre under almindelige forhold ikke har holdt så strengt på de privilegier, som de sad inde med, overfor bisperne. Det viser sig, at klostret mange gange uden protest har fundet sig i bispens visitation og gæsteri, er mødt til Roskilde Landemode og har bøjet sig for bispens dom. Det reelle stridsspørgsmål fik forøvrigt sin afgørelse i Danmark, idet der på foranledning af kong Hans i 1493 bragtes et forlig i stand, som idet væsentlige synes at være blevet et nederlag for den i alle kredse meget upopulære bisp, men selve forliget er desværre ukendt.\nI Historisk tidsskrift 8. række I, side 269, findes en mere udførlig beskrivelse af, hvordan beskoppens medhjælpere behandlede landsbyens sagesløse bønder og klostrets skatteopkræver Oluf Smed. Det hedder: “I begyndelsen af september blev den fredelige landsby hjemsøgt af en skare på 80 væbnede mænd, med Peder Lauridsen til Skaftelevgård og biskoppens halvbrødre Jacob og Søren Då i spidsen. Jakob Dås voldsomhed kender vi fra Hreifswald, og man kan være vis på, at han ikke har taget blidt på landsbyen. Oluf Smed med kone og børn blev jaget ud under hån og mishandlinger, alle deres ejendele - korn, grøntsager, senge, sengetøj, duge m.m. - blev plyndrede og ødelagt, og ligeledes alt det, der tilhørte Sorø kloster. - Og på samme togt bragte man dommen over bønderne til udførelse. Nogle af dem lykkedes det at flygte, andre blev pågrebne og efter abbedens fremstilling mishandlede på det frygteligste. “De blev anbragte i snævre fangehuller, hvor de næppe kunde ånde, lagte i bånd og jærn, der var trange, grusomme og umenneskelige. Tillige underkastede en frygtelig tortur, så at deres hænder, arme, fødder og andre lemmer mistede kræfterne og blev stive og ubrugelige” - Biskoppens prokurator modsiger ikke denne fremstilling, men bekræfter den indirekte”. I alle beskrivelser fra denne tid, får man et godt indtryk af en kamp mellem konge, klostre og biskopper om magt. Det drejer sig både om en gejstlig og en verdslig magt. Landsbyerne og deres befolkning er brikker, som man flytter rundt med i det store spil.\nAbbeden erklærer, at alle bønderne er klostrets fødte vornede, og at de ikke har lov til at forlade klostret uden tilladelse. Hvis de gør det alligevel, kan de bringes tilbage med magt. - Endvidere har abbederne i umindelige tider haft myndighed til at sælge og bortgive bønderne og deres afkom. Abbederne har ret til at fælde dom over bønderne og straffe dem med bøder, fængsel eller døden, en ret, som de faktisk ofte har benyttet sig af. De bøder, som bønderne blev idømt, havde de indtil nu uden indsigelse fra biskoppens side altid betalt til abbeden.\nP. Severinsen tilføjer (historisk samf. f. Sorø amt XXIV side 36): “Det var ikke altid så dejligt med disse kirkefyrster. Her i amtet kunne man nok huske tilbage til 1489, da der hverken blev sået eller høstet i Stenmagle eller Stenlille, fordi biskoppen i Roskilde lå i åben krig med abbeden i Soer angående bønderne i disse sogne og den hån og mishandling, som biskoppens mænd øvede mod de værgeløse”.


💐 BLOMST LEVERING BEETS - ONLINE BLOMSTERHANDLER BEETS\nBlomster til Beets Holland Blomster levering til Beets ,Holland - din Beets Blomsterhandler\nBeets Blomster af lejlighed\nBeets Blomster af Type\nBeets Blomster af farve\nBeets Blomster af pris\nBlomster og gavekurve til Beets\nBeets Blomsterhandler & gaver\nVelkommen til hjemmesiden for blomster til Beets. Vi laver den bestilling online blomster let. Du kan vælge fra vores rigelig udvalg: blomster, planter, buketter og meget mere. Venligst tilføje du valg til indkøbskurven og følge vejledningen. Når ordren er afsluttet bare overlade resten op til os.\nDet er missionen af blomster til Beets til at levere den højeste mulige kundeservice. Vi vil sørge for din bestilling vil blive leveret som spurgte. Når du virkelig ønsker at imponere, uanset hvilken lejlighed: fødselsdage, Mors dag, fædre dag eller nogen anden lejlighed, blomster til Beets er det rigtige valg for din særlige øjeblik.\nVores kontorer er Åbn, og vores lokale blomsterhandler i Beets er også åben for levering.\nVi tilbyder blomst levering i Beets, Holland - Beets Blomsterhandler\nBlomsterbuketvalg til Beets, Holland\nSend blomster og gaver til Beets med blomster til Beets. Vi specialiserer os i at levere blomster, buketter, kurve, gaver og kager til Beets.\nBLOMSTER LEVERET I BEETS - BLOMSTERHANDLER I BEETS TILBYDE LEVERING SAMME DAG AF BLOMSTER\nBlomster til Beets - blomsterhandler, der leverer samme dag blomst levering i Beets . Vi bruger et omfattende netværk af lokale Beets blomsterhandlere og har dine blomster buketter leveres i Beets.\nLAD OS TAGE PLEJE AF DINE BLOMSTER I BEETS\nLad Blomster til Beets tage sig af din blomsterarrangementer ved lejlighed; Fødselsdag herunder buketter, Mors Dag blomster, Valentine ' s Day blomster, Nyfødte Baby og meget mere. Vi tilbyder et stort udvalg af blomster, planter, blomster arrangementer, og kurve til meget konkurrencedygtige priser der vil ikke blive matchet overalt i Beets. Bestil online og få din blomst levering til Beets varetaget af Blomster til Beets.\nBLOMST LEVERING I BEETS\nHoldet på Internettet Blomsterhandler er forpligtet til at give dig den højeste kvalitet af blomster, planter og gaver til rådighed i Beets, i den skønneste mulige pris. Enhver kunde er meget vigtig for os, og vi stræber efter at give vores yderste for professionel opmærksomhed til hver enkelt ordre. Hele vores team er dedikeret til at levere det højeste niveau af kundeservice for at få din blomst levering i Beets.\nLOKAL FLORIST I BEETS\nVi leverer blomster buketter i over 900 byer rundt om i verden. I hver by, vi arbejder med pålidelige lokale blomsterhandlere, som det er tilfældet med Beets. At arbejde med dette netværk af lokale blomsterhandlere, vi er i stand til at sikre, at vi leverer top kvalitet buketter, og at dine blomster vil holde sig frisk. Vi kan tage sig af dine sidste minut blomst ordrer, eller du kan reservere en smuk buket blomster, måneder i forvejen.\nBlomster til Beets, Holland\n© Blomster til Beets • 2020


Dit bilhus eller dit værksted får bedre rettigheder ved digitale platforme\nHome » Dit bilhus eller dit værksted får bedre rettigheder ved digitale platforme\nBruger dit bilhus eller dit værksted en digitale platforme, som pludselig ændrer forretningsvilkår, uden at I oplyses om det? Det kan være en værkstedsportal eller en salgsportal.\nEn analyse fra Konkurrence- og Forbrugerstyrelsen viser, at hver fjerde virksomhed har oplevet, at digitale platforme har ændret handelsbetingelserne uden varsel og uden begrundelse.\nDet vil erhvervsminister Simon Kollerup (s) ændre på med en ny lov til at styrke danske virksomheders rettigheder over for aktører, som udvikler og driver digitale platforme. Den træder i kraft 1. juli 2020.\nGodt med digitalt fokus\nIfølge Ida Nynne Daarbak Jensen, jurist hos AutoBranchen Danmark, er tiltaget nødvendigt for passe på især små- og mellemstore virksomheder – også i autobranchen.\n“I et stigende antal danske virksomheder, også bilhuse og værksteder, bruger man forskellige digitale platforme. Det kan være alt fra økonomisystemer, salgs- og kommunikationsplatforme. Her er det godt, at der sættes fokus på de vigtige forretningsvilkår, som følger med platformene”, siger Ida Nynne Daarbak Jensen fra AutoBranchen Danmark.\n”Som reglerne er i dag, har virksomhederne, der benytter de online platforme, reelt ikke nogen mulighed for at forhandle om vilkårene. Det er derfor hensigten med den nye lov, at retfærdigheden og sikkerheden på online platforme fremmes, og at myndighederne får en reel mulighed for at gribe ind over for urimelig adfærd overfor brugerne”, siger hun.\n”I AutoBranchen Danmark er vi glade for tiltaget, som vi tror vil skabe mere fair og gennemsigtige regler for brugerne” siger jurist Ida Nynne Daarbak Jensen.\n”De nye regler giver myndighederne ret til at kontrollere platformene og gribe ind, hvis der er behov for det. I dag er det på nogle platforme eksempelvis meget svært at gennemskue, hvad der skal til for at få en god ranking i søgeresultaterne. Der bliver større transparens om dette fremadrettet”, siger hun.\nHun mener, at reglerne også giver mulighed for, at der kan udspille sig en sund konkurrence mellem platformene, så der også kan blive plads til nye spillere på markedet.\nMinister: Nu kan vi gribe ind\n”De digitale platforme åbner mange nye markeder og muligheder for danske virksomheder, men i nogle tilfælde bliver mindre, danske virksomheder klemt i samarbejdet. Nogle danske erhvervsdrivende oplever f.eks. at blive smidt af platformen uden begrundelse. Det kan have stor betydning for den enkelte, om de har en platform til at sælge til 1 million brugere eller ej. Derfor er jeg glad for, at vi sammen med Folketinget i dag har besluttet at gøre det muligt at gribe ind over for den slags, når det er nødvendigt”, udtaler erhvervsminister Simon Kollerup (S) i en pressemeddelelse.\nDet betyder loven om digitale platforme\nKonkurrence- og Forbrugerstyrelsen får en række muligheder for at undersøge og gribe ind over for digitale platforme, som er omfattet af forordningen.\nDet omfatter bl.a., at styrelsen kan indhente oplysninger, herunder om platformenes algoritmer, udarbejde sektorundersøgelser og give påbud til digitale platforme.\nDet bliver endvidere muligt at afslutte en sag med bindende tilsagn afgivet af virksomheden og idømme straf af bøde for overtrædelse af et påbud eller tilsagn.\nLoven træder i kraft 1. juli 2020. Du kan læse mere om loven på Folketingets hjemmeside.


Den manglende brik til at opnå dine nytårsforsætter for 2018!\nSkrevet 29-12-2017 af Alun Biggart - Print - Send til en ven -\nJeg har fundet noget, der vil interessere dig: Den manglende brik til at opnå dine nytårsforsætter for 2018!, som jeg synes du skal kigge på.\nStatistikkerne siger, at når vi når hen i februar, har 92 % af alle mennesker opgivet deres nytårsforsætter for 2018. Hvorfor? Hvor er den manglende brik eller hemmelighed, der vil sikre DIG, at du bliver en af de succesfulde 8 %? Her er en NY teknik, som vil hjælpe dig til at opnå det bedste år nogensinde i 2018!\nGodt nytår, kære venner.\nEt nytår giver os en frisk start og motivation til at forandre eller opnå noget specielt. Så lad os begynde rejsen sammen med dette citat af Albert Einstein:\n“The most important question you can ever ask yourself is, is the Universe is a friendly place?”\nJeg er helt overbevist om, at du og jeg fortjener et liv fyldt med vitalitet og glæde.\nJa, for at besvare Einsteins spørgsmål, så er Universet i sandhed et venligt sted, og det passer på os alle sammen!\nSpørgsmålet er, hvordan vi opnår vores drømmeliv, som er vores fødselsret.\nI dag vil jeg dele en teknik med dig, en ny, supermagisk teknik, som jeg har lært af professor Srikumar S. Rao, hvis onlinekursus er så kraftfuldt, at jeg har inviteret ham til Danmark i april for at møde dig.\nSrikumar forklarede mig, at nøglen til, at du og jeg med succes opnår vores nytårsforsætter eller mål for 2018 og ud i fremtiden, handler helt og aldeles om: At investere i processen, IKKE i resultatet.\nDette er nøglen, og således fungerer den:\nMål er faktisk sekundære i forhold til at opnå succes, og her følger professor Raos game changer.\nHans forskning viser problemet og fejlen ved, at vi tror, at vi kun bliver lykkelige ved at opnå de mål eller de drømme, vi har. At vi kun skal fokusere på resultatet.\nI vores moderne verden er vi programmeret til at tro, at hvis vi opnår et mål, vil vi blive lykkelige.\nFolk er i dag så besatte af at nå destinationen eller endemålet, at de glemmer selve rejsen, og hvor vigtig og hvor sjov selve rejsen kan være.\nSom professor og life coach deler Srikumar med sine elever, hvorledes du i høj grad kan øge din chance for at opnå succes med dine mål, dine nytårsforsætter, og hvad der er vigtigt for dig i dit liv, ved bogstavelig talt at glemme målet i det øjeblik, du har sat dig det for, og i stedet lægge alle kræfter i selve rejsen.\nIgen er det processen, ikke målet, som er vigtigt og nøglen til succes\nSå nyd rejsen, investér i processen med at arbejde for at opnå målet ved dagligt at handle på det, og vær ikke for fokuseret på endemålet.\nEndvidere forklarer Srikumar, at det er hans erfaring med de elever og virksomheder, han coacher, at der ligger et paradoks i, at det er mere sandsynligt, at du vil opnå det, du ønsker, i det øjeblik du holder op med at insistere på, at det sker på en bestemt måde.\nJa, nå dertil hurtigere ved bogstaveligt at overgive dig til Universet og ved at stole på, at hun hjælper dig til at komme derhen. Alt, hvad du skal gøre, er at være parat til at gøre en indsats for det.\nDette skal du foretager dig lige nu!\nTa´et stykke papir og en blyant, og sæt dig et stille sted. Udskyd det ikke, gør det lige nu, for ellers vil du gå glip af en lejlighed til at opleve noget magisk!\nBrug nu nogle minutter på at tænke på noget, der er vigtigt for dig – hvad du gerne vil opnå i 2018. Sæt dine mål, eller beslut dig for dine nytårsforsætter.\nHerefter udarbejder du de handlinger, du skal udføre for at opnå dine mål. Når du har gjort dette, giver du slip på dine mål og enhver tilknytning, du har til dem!\nFokusér herefter al din energi på at nyde rejsen og på at tage små skridt hver eneste dag for at komme derhen, hvor du ønsker at rejse til.\nDette vil føre dig hurtigere til destinationen, og sikkert via en rute, du ikke troede, eksisterede, og med mindre frustration.\nHvis vi et øjeblik tænker logisk på tingene, så eksisterer en destination, et mål eller et slutpunkt faktisk ikke. Det er blot en mulighed, som måske – måske ikke – bliver til virkelighed i fremtiden. Som et fatamorgana i den varme ørkensol.\nAlt, hvad vi har, er nu, dette øjeblik, og muligheden i netop dette øjeblik, som kan hjælpe os til at kommer derhen, hvor vi ønsker at gå.\nGanske enkelt at gøre det bedste, du kan, hver eneste dag, er virkelig et livsforandrende paradigmeskift, som kan spare os for en masse uønsket stress og smerte!\nConfucius, Kinas meste berømte læremester, sagde i år 500 før Kristus:\n”En rejse på mange tusind mil starter med et enkelt skridt.”\nJeg mener, at du fortjener et vidunderligt og lykkeligt liv. Det er din fødselsret, og Universet er et utrolig venligt sted!\nDet første skridt til at opnå noget meget specielt i 2018 er at bruge noget tid på at finde ud af, hvad der er vigtigt for dig, hvad der gør dig glad, og hvad der tænder din ild.\nSå hvis 2018 skal være dit bedste år nogensinde, hvad vil du så gøre for at opnå det?\nDet giver dig en retning – destinationen. Giv nu slip på din tilknytning til målet. Overgiv dig til Universet, og lad hende være din guide.\nAlt, hvad du skal gøre lige nu, er at investere i processen, IKKE i resultatet.\nDet er rejsen, der gør en forskel, ikke målet.\nInvestér al din energi i de handlinger, du skal tage hver eneste dag for at få dig hen til din destination.\nJa, du skal arbejde for dine ønsker og handle efter dem hver eneste dag.\nJa, der vil være op- og nedture, men det er en del af oplevelsen.\nRom blev ikke bygget på en dag. Tag ét skridt ad gangen, og giv aldrig nogensinde op!\nEr du parat til at overraske dig selv?\nP.S.: Jeg vil gerne slutte af med at dele en inspirerende historie med dig …\nDenne teknik til at sætte holistiske mål, som er udviklet af Srikumar Rao, er så kraftfuld, at TED.com, et af verdens førende uddannelsesorganisation, kontaktede ham for at bruge det på deres website.\nDet er en kæmpe ære at tale på TED, hvor kun den globale elite og de bedste læremestre på planeten, inklusive Bill Clinton, Bill Gates, Stephen Hawking, Jamie Oliver, Bono, Tony Robbins, Richard Branson og andre er blevet inviteret til at tale.\nSelvom der er mange TED-konferencer rundt om på kloden, er det kun ganske få taler, der ender på TED.com. Srikumar Rao er en bemærkelsesværdig undtagelse.\nRaos potentielt livsændrende budskab vakte så kraftig genklang hos publikum, at så snart TED-organisationen fandt ud af det, gjorde de ham til en af de syv personer i verden, hvis tale ved en TED-konference fik mulighed for at komme på TED.com.\nSiden den kom på hjemmesiden, er Raos tale (se videoen nedenfor) blevet set over 1 million gange.\nNick Møller-Andersen skrev denne kommentar:\nDet lyder meget spændende. Det vil jeg starte på med det samme.


Du er her: Forsiden / Nyheder / FILMupdate / Animation på BUSTER\n14. september 2012 | Af Sasja Delagarde\nI "Isblomstens hemmelighed" møder vi Svindel, som drømmer om at blive lige så god en tryllekunstner som sin oldefar. Da han skal forsøge at trylle, kommer han til at skyde oldefars tryllestav langt ind i De Grønne Ærters Dal. Her møder han Fup, der ændrer hele Svindels livsanskuelse. De to venner vender tilbage med en anden og meget mere magisk tryllestav. Men da Svindel prøver at trylle for anden gang, går noget galt, og han mister oldefar. Fups gode humør inspirerer Svindel til at opfinde en myte om sin oldefar. Til sidst er Svindel nødt til at bekæmpe sin arv for at redde Fup og give alle De Grønne Ærter et trylleshow, de aldrig glemmer."Det vigtigste for mig var, at det skulle ligne noget, man ikke har set før."\nFilmen er lavet som en form for collage. Modellerne og figurerne er bygget som fysisk virkelige figurer og efterfølgende fotograferet med stillbilleder. Det ligner klassisk stop-motion, hvor alle delene er todimensionelle, og teknikken kaldes cut-out Det er den samme teknik, man bruger i eksempelvis Cirkeline-filmene. Al baggrund er tegnet digitalt. Instruktøren har arbejdet specifikt med at tilføre billederne en større dybdeskarphed, så det færdige resultat fremstår mere filmisk. "Det vigtigste for mig var, at det skulle ligne noget, man ikke har set før. Jeg kan godt lide den traditionelle stop-motion stil, men det er meget dyrt at lave. Jeg synes, vi har formået at skabe et udtryk, der ligner, men som er knap så dyrt. Vi er kommet tæt på de ting, som de store studier i USA producerer, uden at have haft de samme økonomiske midler og store produktionsapparat," siger instruktør Jacob Ley.\nSvindel vil gerne lære at trylle, så han kan gøre alle de små grønne ærter glade. Målet med filmen var at skabe verdens mindste spillefilm på 25 minutter. Filmen er en videreudvikling af serien "Fup & Svindel", som er blevet vist på DR. "Med filmen har jeg forfinet karaktererne og hele universet og rykket det en smule ud af den mikroskopiske verden, som serien befandt sig i. Jeg føler, at jeg har fundet et udtryk, som jeg gerne vil arbejde videre med, måske med en 'rigtig' spillefilm i spillefilmslængde." Amatørtryllekunstner og instruktør Som amatørtryllekunstner har instruktøren en personlig tilknytning til magi og eventyr og oplever, at børn ofte har det på samme måde. "Det er min erfaring, at det eventyrlige og magiske univers taler naturligt til børn. De lever i en magisk verden, indtil realiteterne kommer snigende. Jeg er selv amatørtryllekunstner, og jeg synes, at der er mange paralleller mellem det at trylle, og det at lave film. For mig er det den samme metode, man bruger til at fortælle historier og underholde publikum. "Isblomstens hemmelighed" er udtaget til konkurrenceprogrammet for kortfilm på BUSTER. Derudover skal filmen vises på London Film Festival i oktober. "Jeg er utrolig beæret over, at min film er blevet udvalgt til både BUSTER og London Film Festival, og jeg er glad for, at der er andre, der kan se kvaliteterne ved filmen. Men jeg laver ikke film, for at der skal komme noget specifikt ud af det. For mig er det mere et personligt projekt. Jeg elsker hele processen ved at lave film, og jeg vælger ofte at arbejde med personlige historier, da filmproduktionen på den måde også kan fungere som en personlig bearbejdelsesproces." Inspirationen til "Isblomstens hemmelighed" er da også meget nærliggende, fortæller Jacob Ley:\n"Det er et klassisk far/søn dilemma, som jeg sagtens kan spejle mig i". "'Isblomstens hemmelighed' er historien om Fup og Svindels første møde, familierelationer og livsværdier. Det foregår i et spøjst og finurligt univers og er en skæv og underholdende lille 'spillefilm' for børn og barnlige sjæle", siger Kim Leona, spillefilmskonsulent på Det Danske Filminstitut, om filmen. Jacob Ley har stået for instruktion, manus og fortællestemme. Petter Lindblad har produceret for Copenhagen Bombay med støtte fra Animationspuljen på Det Danske Filminstitut. Filmen distribueres af Copenhagen Bombays Sales. Visninger\nProgram: Kortfilm 6år + BTid: 15. september kl. kl. 10.15 i Grand Teatret. 20. september kl. 10.00 i CinemaxX.21. september kl. 10.30 i Empire Bio. Instruktøren vil være til stede ved første og sidste visning.\nSkrevet Af Sasja Delagarde / Emneord: BUSTER 2012, Isblomstens hemmelighed, Jacob Ley\nCOBOs BIOJulens premiererFilmpriser på BUSTER Børnefilmpriser på BusterThea og den vilde flod på BUSTER


Elmander: Min sidste chance for Europa – Ekstra Bladet\n21 minutter siden Dansk minister nægter at blande sig 45 minutter siden Direktør skuffet over Mette: Blev ikke nævnt 43 minutter siden Heunicke afviser præmis om manglende retningslinjer 37 minutter siden Fortæller sin utrolige historie 25 minutter siden Badegæster strømmer til havnebade: Politiet er klar med bødeblokken 21 minutter siden Dansk minister nægter at blande sig\nOnsdag d. 19. aug. 2015 - kl. 14:52 0\nElmander: Min sidste chance for Europa\n- Jeg leverede ikke de første ti måneder i Brøndby og derfor var kritikken berettiget, men nu går det stærkt fremad, mener Johan Elmander\nJohan Elmander har været stærkt spillende for Brøndby i Europa. Torsdag får han en nøglerolle mod PAOK Saloniki, hvor det måske er en af hans sidste chancer for et europæisk gruppespil.. (Foto: Jens Dresling)\nDu kan aldrig mærke på Johan Elmander om det går supergodt eller han er nede i en spillemæssig bølgedal. Han er en af den slags mennesker, der altid oser af overskud. Af energi og af glæde.\nHan har netop sat sig til rette i Vilfort Lounge med en vandflaske foran sig og udsigt til sin arbejdsplads - Brøndby Stadion, da Rezan Corlu kommer humpende forbi på krykker.\nDen sympatiske svensker rejser sig, trøster stortalentet og giver ham et par opmuntrende bemærkninger med på vejen. Corlu har brug for opbakningen, efter han er blevet korsbåndsskadet og er ude af spillet det kommende år.\nSekvensen er typisk for Elmander. Som en af de rutinerede i Brøndby-truppen tager han altid ansvar. Ikke kun på banen, men i sandhed også udenfor, hvor ingen kan følge med.\nNår Brøndby-spillerne i morgen aften kort før kampstart sidder i omklædningsrummet og gør klar til mødet med PAOK Saloniki, tager Johan Elmander med sikkerhed ordet. Han vil råbe højt og forsøge at opildne sine medspillere.\nDet handler om at finde tændingen, om at få pulsen op. Men Johan Elmander har også et klart budskab så tæt på Brøndbys vigtigste kamp i sæsonen. Et budskab den 34-årige svensker har funderet lidt over.\nSe også: Godt nyt for Brøndby: Daniel Agger starter inde i EL-brag\nMåske den sidste chance\n- Jeg har faktisk tænkt en del over, at det her måske er min sidste chance for et europæisk gruppespil. For andre kan det også være den eneste chance de får for sådan en oplevelse. Derfor er det vigtigt vi finder et spændingsniveau. Det er en svær opgave, men den chance vi har, er stor. Vi står meget tæt på gruppespillet. Det handler om at gribe chancen, selv om grækerne er favoritter, siger 34-årige Johan Elmander til Ekstra Bladet.\nJohan Elmander kender alt til betydningen af at spille europæisk gruppespil. Det er ti år siden han prøvede det første gang med Brøndby.\nDengang var det UEFA Cup-gruppespillet. En udfordring, der indirekte var med til at sende ham videre i karrieren. Først til Toulouse, siden til Bolton, Galatasaray og senest Norwich, inden han vendte hjem til Brøndby efter otte års fravær.\n- Som fodboldspiller vil du altid være med, hvor det er sjovest. Dér hvor udfordringerne er de største. Det er de ude i Europa. Derfor skal vi også gøre alt for at forsøge at gribe den chance, vi nu har fået, siger Johan Elmander.\nKritikken var rimelig\nDet er ét år siden han vendte hjem til Vestegnen. Han var udråbt som frelseren, da han kom tilbage og valgte kærligheden – Brøndby – frem for pengene i en anden og større liga.\nMen han kom skævt i gang og fandt aldrig for alvor rytmen og stabiliteten i sit spil i den første sæson. Èt mål scorede han i Superligaen - mod FC Nordsjælland i august sidste år.\nMen den sympatiske svensker blev også ramt i begyndelsen af sæsonen, da hans far pludselig døde. Når man mister en af sine nærmeste, kan det ikke undgå at påvirke mentalt. Og det kunne også ses på fodboldbanen, hvor Elmander ikke ramte det niveau, han havde håbet på.\n- De første ti måneder efter jeg er kommet tilbage til Brøndby, var jeg ikke tilfreds med. Jeg scorede ikke de mål, jeg havde håbet på. Derfor var kritikken også berettiget, siger Johan Elmander.\nUdover faderens død havde han andre udfordringer i privatlivet, som ikke kunne undgå at påvirke ham, når han gik på arbejde på fodboldbanen.\nMen svenskeren har aldrig været typen, der søger efter undskyldninger, hvis han ikke præsterer.\n- Fodboldverdenen er sort eller hvid. Der er kontant afregning. Jeg ser fremad, for jeg synes, at det er gået meget bedre for mig de seneste to måneder, siger Johan Elmander, der har været mest på bænken i Superligaen og mest på banen i Europa.\n- Det er træneren, der sætter holdet, og det har jeg respekt for, men jeg vil gerne spille hver gang, påpeger han.\nSe også: Arnesen takkede nej: Nu kan Brøndby gafle jamaicaner\nHan har har fået glæden tilbage og sprudler også af både energi og spillelyst..\n- Jeg føler, jeg hviler mere i mig selv nu. Jeg har fundet roen. De første to måneder af sæsonen er gået godt. Jeg har scoret fire mål og haft en del assist, smiler Johan Elmander, der håber, han nu kan ramme et stabilt spillemæssigt niveau.\nJohan Elmander har været på bænken i Superligaen, men Brøndbys frontfigur i denne sæson i Europa. Han har spillet samtlige seks kampe fra start og har bidraget til, at Brøndby har tre sejre og tre uafgjorte i denne sæson.\n- Det er afgørende vi kommer fra Saloniki med et godt resultat. 1-1 vil være et ønskeresultat for os, siger Elmander.\nAllan Olsen - 16. aug. 2015 - kl. 22:29 Er Brøndby ude af krisen nu?